**Likumprojekta “Grozījumi Latvijas Republikas Zemessardzes likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas un Nacionālo bruņoto spēku iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai vienā normatīvajā aktā noteiktu karavīru un zemessargu disciplināro atbildību, Aizsardzības ministrija sadarbībā ar Nacionālajiem bruņotajiem spēkiem izstrādāja likumprojektu “Militārās disciplināratbildības likums”. Šis likumprojekts nosaka militārās disciplīnas nodrošināšanas kārtību, karavīru un zemessargu disciplināratbildības pamatu un tiem piemērojamos disciplinārsodus, kā arī kārtību, kādā izskatāmi jautājumi par karavīru un zemessargu saukšanu pie disciplināratbildības.Likumprojekta “Militārās disciplināratbildības likums” normas lielā mērā balstītas uz Ministru kabineta 2010. gada 5. oktobra noteikumos Nr.947 “Karavīru un zemessargu militārās disciplīnas reglaments” (turpmāk - Disciplīnas reglaments) noteikto regulējumu, vienlaikus jaunajā likumā inkorporējot arī Militārā dienesta likuma un Latvijas Republikas Zemessardzes likuma (turpmāk - Zemessardzes likums) normas par karavīriem un zemessargiem piemērojamajiem disciplinārsodiem. Saistībā ar Militārās disciplināratbildības likuma pieņemšanu attiecīgi plānots izdarīt grozījumus Militārā dienesta likumā un Zemessardzes likumā. Disciplīnas reglaments savukārt zaudēs spēku. Ar likumprojektu “Grozījumi Latvijas Republikas Zemessardzes likumā” (turpmāk arī – Projekts) paredzēts izteikt jaunā redakcijā Zemessardzes likuma 38. panta trešo un ceturto daļu. Šāds grozījums nepieciešams, jo likumprojektā “Militārās disciplināratbildības likums” netiek noteikta Disciplīnas reglamenta 50. punktā noteiktā disciplinārā atbildība no Zemessardzes izslēgtajam zemessargam, ja pārkāpums izdarīts karavīra formas tērpā ārpus dienesta laika par:1) nepieklājīgu uzvedību un sabiedriskās kārtības noteikumu pārkāpšanu;2) karavīra formas tērpa valkāšanas noteikumu pārkāpšanu.AM un NBS, kā arī Zemessardzes eksperti, kas piedalījās likumprojekta “Militārās disciplināratbildības likums” izstrādē, secināja, ka no dienesta atvaļināto karavīru un bijušo zemessargu pakļaušana disciplināratbildībai neattaisno likumā noteikto disciplinārsodīšanas mērķi, pie nosacījuma, ka atvaļinātie karavīri un bijušie zemessargi nav pakļauti dienesta prasībām. Tika secināts, ka jautājums par prettiesisku karavīra formas tērpu valkāšanu jau šobrīd tiek risināts Zemessardzes likuma 38. pantā, kas citastarp bijušajam zemessargam paredz iespēju atņemt karavīra formas tērpa valkāšanas tiesības. Līdzīgs regulējums attiecībā uz atvaļinātajiem karavīriem paredzēts Militārā dienesta likuma 47. pantā.Tādējādi līdz ar Disciplīnas reglamenta spēka zaudēšanu, Zemessardzes likumā ir jānosaka princips, ka no Zemessardzes izslēgtajam zemessargam, valkājot karavīra formas tērpu ir jāievēro arī sabiedriskā kārtība. Ņemot vērā, ka Disciplīnas reglamenta 50. punktā noteiktā disciplinārā atbildība tiek atcelta, Zemessardzes likuma 38. panta ceturtajā daļā ir jāprecizē gadījumi, kad personai var tikt atņemtas tiesības valkāt karavīra formas tērpu, salāgojot šos gadījumus ar uzliktajiem pienākumiem, kuri jāievēro, valkājot karavīra formas tērpu.Papildus Zemessardzes likuma 38. panta trešās un ceturtās daļas redakcija ir salāgojama ar likumprojekta “Grozījumi Militārā dienesta likumā” iekļautās Militārā dienesta likuma 47. panta trešās un piektās daļas redakciju, jo karavīriem un zemessargiem tiek izvirzītas vienotas militārās pieklājības un karavīra formas tērpa valkāšanas prasības. Ņemot vērā, ka Zemessardzes likuma 40. pants nosaka zemessargu atbildību, tas tika papildināts ar jaunu trešo daļu, kas nosaka, ka militāro disciplīnu un tās nodrošināšanas kārtību nosaka Militārās disciplināratbildības likums.Likumprojektā “Militārās disciplināratbildības likums” tika iekļauta Zemessardzes likuma 42. pantā iekļautā tiesību norma, kas citastarp nosaka deleģējumu Ministru kabinetam noteikt militāro disciplīnu un tās nodrošināšanas kārtību. Līdz ar to attiecīgā tiesību norma ir izslēdzama no Zemessardzes likuma. Tādējādi līdz ar šī Projekta un saistītā likumprojekta “Grozījumi Militārā dienesta likumā” spēkā stāšanos, spēku zaudēs Disciplīnas reglaments.Attiecīgie grozījumi Latvijas Republikas Zemessardzes likumā stāsies spēkā vienlaikus ar Militārās disciplināratbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemessargi. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina administratīvo slogu un tam nav ietekmes uz tautsaimniecību. |
| 3. | Administratīvo izmaksu monetārs novērtējums | Administratīvo izmaksu apjoms paliek nemainīgs. |
| 4. | Atbilstības izmaksu monetārs novērtējums | Papildus atbilstības izmaksas nerodas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Militārās disciplināratbildības likums” un likumprojekts “Grozījumi Militārā dienesta likumā”. Šiem likumprojektiem jāstājas spēkā vienlaikus. |
| 2. | Atbildīgā institūcija | Aizsardzības ministrija. |
| 3. | Cita informācija | Līdz ar likumprojekta “Militārās disciplināratbildības likums”, likumprojekta “Grozījumi Militārā dienesta likumā” un likumprojekta “Grozījumi Latvijas Zemessardzes likumā” spēkā stāšanos, spēku zaudēs Ministru kabineta 2010. gada 5. oktobra noteikumi Nr.947 “Karavīru un zemessargu militārās disciplīnas reglaments”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētajām personām izteikt viedokli, projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības un plānošanas procesā" (turpmāk – MK noteikumi Nr. 970) tika ievietots Aizsardzības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Projekts saskaņā ar MK noteikumiem Nr. 970 2019. gada 6. decembrī tika publicēts Aizsardzības ministrijas tīmekļa vietnē <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>, kā arī Valsts kanceleja tīmekļa vietnē <https://www.mk.gov.lv/content/ministru-kabineta-diskusiju-dokumenti> .Atbilstoši noteikumu Nr. 970 7.4.1apakšpunktam sabiedrības pārstāvjiem bija iespēja līdzdarboties, rakstiski sniedzot viedokli par Nacionālo bruņoto spēku, Aizsardzības ministrijas un Valsts kancelejas tīmekļvietnē ievietoto Projektu līdz 2019. gada 17. decembrim. |
| 3. | Sabiedrības līdzdalības rezultāti | Neviens sabiedrības pārstāvis nav iesniedzis priekšlikumus. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nacionālie bruņotie spēki un Aizsardzības ministrija veiks šīs funkcijas esošo pārvaldes uzdevumu ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Baltā 67335270

marina.balta@mod.gov.lv

v\_sk = 946